Cyngor Cymuned Dolbenmaen

Cofnodion cyfarfod misol y Cyngor a gynhaliwyd ar yr 1af o Fehefin 2017

|  |  |
| --- | --- |
| 1 | Presennol – John Jones (Cadeirydd) Anwen Humphreys Maldwyn Owen – Garndolbenmaen, Richard Williams Gwilym Evans – Prenteg, Richard Parry Edward Evans – Bryncir, Megan Ll Williams Amanda N Owen – Golan, Eifion Williams – Penmorfa, Huw Pritchard Gareth Jones - Pentrefelin. Cynghorydd Stephen Churchman. |
|  |  |
| 2 | Ymddiheuriadau – Clifford Williams, Dafydd Thomas, Cynghorydd Alwyn Gruffydd. |
|  |  |
| 3 | Ddim yn bresennol – neb. |
|  |  |
| 4 | Datgan Buddiant – Eitem 14 Cynllunio – Cynghorydd Stephen Churchman. |
|  |  |
| 5 | Cywirdeb y cyn-gofnodion – Cofnodion – 11/5/17. Maldwyn Owen yn cynnig eu bod yn gywir a Richard Parry yn eilio. Derbyn yn unfrydol. |
|  |  |
| 6 | Materion yn codi o’r cyn-gofnodion  Materion Priffyrdd - Darllenwyd llythyr gan yr Adran Priffyrdd yn nodi'r gwaith sydd wedi ei gwblhau. Clerc i gysylltu ynglŷn ag arwydd Prenteg, trefnu cyfarfod safle i drafod arwyddion ar gyffordd A498 gyda'r B4410, clirio ffôs o Lys Cynhaearn at Tyn Llech.  Pont Traeth/Pont Croesor - Derbyniwyd e-bost gan swyddog Cyngor Gwynedd yn nodi ei fod wedi gyrru sylwadau'r Cyngor Cymuned ymlaen i'w trafod. Os nad oes ateb wedi ei dderbyn erbyn mis Gorffennaf, penderfynwyd cynnwys yr eitem ar Agenda mis Medi.  Tendrau - Adroddwyd fod y gwaith o dorri gwair y llwybrau cyhoeddus a mynwentydd wedi ei rannu rhwng Idris Jones a Dylan Edwards.  Llwybrau Cyhoeddus - Derbyniwyd e-bost gan Dewi Wyn Owen, Uwch Swyddog Hawliau Tramwy yn rhoi diweddariad ar y llwybr ger y Ganolfan a llwybr Ereiniog. Clerc i gysylltu gyda Mrs Enid Jones i roi diweddariad iddi ar sefyllfa llwybr Canolfan Golan. Cynnwys Llwybr Ereiniog ar Agenda mis Medi, os nad oes unrhyw ddatblygiad cyn hynny.  Tai Bro Gwgan - Derbyniwyd e-bost gan Grŵp Cynefin yn nodi fod y cais am wella edrychiad y tai wedi ei basio i'w Adran Cynnal a Chadw.  Polion BT - Derbyniwyd e-bost gan Openreach yn nodi ei bod yn rhoi sylw i'r mater o dynnu lawr yr hen bolion.  Eglwys St Michael’s – Adroddwyd fod y person sy’n gyfrifol am yr Eglwys ar ei wyliau a gobeithir derbyn ateb ar ôl iddo ddychwelyd i’r gwaith. Trafodwyd fod angen cael cadarnhad o berchnogaeth y fynwent. Edward Evans yn cynnig a Maldwyn Owen yn eilio. Clerc i gysylltu gydag Adran Gyfreithiol Cyngor Gwynedd am gyngor. Eitem caeëdig.  Llochesi Bws - Derbyniwyd pris gan Idris am lanhau'r llochesi bws. Clerc i gysylltu gyda chontractwr arall am bris. |
|  |  |
| 7 | Mynwentydd  Mynwent Bethel – Derbyniwyd cwyn gan aelod o'r cyhoedd ynglŷn â chyflwr y fynwent - gwaith torri gwair yn flêr a sbwriel yn y fynwent. Penderfynwyd y byddai'r Cadeirydd yn cysylltu gyda Idris.  Uwch y Llan – Angen torri gwair. Clerc i gysylltu gyda Dylan. |
| 8 | Llwybrau Cyhoeddus |
|  |  |
| 9 | Adroddiad Pentrefi –  Adroddodd y Cynghorydd Stephen Churchman ei fod wedi hysbysu'r Adran Briffyrdd o llysiau’r dial (Japanese Knotweed) sy'n tyfu yng Nghwm Pennant, A487, Lôn Las a Phenmorfa, Pentrefelin, Cedron (tir preifat), Pencaenewydd, Tŵr Bryncir. Gofynnodd i'r Cynghorwyr gysylltu â fo os ydynt yn gwybod am fwy o ardaloedd sy'n cael eu heffeithio.  Pentrefelin - Lôn Tabor ger Dolwar. Car wedi ei adael yno ac mae'r Heddlu wedi rhoi ticed arno. Cynghorydd Stephen Churchman am wneud ymholiadau. |
| 10 | Cae Chwarae Penmorfa - Derbyniwyd pris gan Idris am y toriad cyntaf a gweddill y toriadau. Cynigiwyd bod y Cyngor yn talu am y toriad cyntaf yn unig. Amanda N Owen yn cynnig ac Edward Evans yn eilio. Clerc i gysylltu gydag Idris a Phwyllgor Cae Chwarae Penmorfa. |
|  |  |
| 11 | Gwefan - Croesawyd Mrs Gwen Owen a Ms Sioned Owen i'r cyfarfod. Trafodwyd y math o luniau i gynnwys ar y gwefan. Clerc i yrru cof bach atynt er mwyn cael y lluniau erbyn y cyfarfod nesaf. |
|  |  |
| 12 | Rheolaeth Trafnidiaeth Gŵyl Rhif 6 - Adroddodd y Clerc mae cwmni Corvus Security, Bethesda sy'n gyfrifol am baratoi Cynllun Rheoli Traffig ar gyfer yr Ŵyl. Cysylltwyd gyda'r Cwmni i wahodd un o'i swyddogion i'r cyfarfod nesaf. |
|  |  |
| 13  a  b  c  ch  d  e | Gohebiaeth  Llythyrau gan Cyngor Gwynedd – Rhaglen Waith Trafnidiaeth, Gwasanaeth Cyfreithiol – hyfforddiant Cod Ymddygiad.  Gohebiaeth ychwanegol  Parc Cenedlaethol Eryri – Coed Afal am Ddim. Clerc i gysylltu i’w harchebu.  Unllais Cymru – Pwyllgor Ardal Arfon Dwyfor 14/6/17.  Unllais Cymru – Model Brotocol Datrysiadau Lleol ar gyfer Cynghorau Tref a Chymuned.  Llythyr Charlotte Hughes – Eglwys Cwm Pennant. Clerc i gysylltu.  Canolfan Garndolbenmaen – nodyn yn diolch am y rhodd ariannol – er gwybodaeth. |
| 14 | Cynllunio |
|  | Rhestrau 15/5/17, 22/5/17, 25/5/17. |
|  |  |
|  | Cais C17/0431/36/LL – Cais llawn i ddymchwel modurdai a chodi dau dŷ fforddiadwy deulawr, llecynnau parcio – 2 Ffordd Bro Pedr, Garndolbenmaen, LL51 9 NX.  Gadawodd y Cynghorydd Stephen Churchman y cyfarfod.  Dim gwrthwynebiad gyda’r amodau canlynol –   * Sicrhau mynediad i’r 2 garej. * Sicrhau y bydd perchennog Cae Engan yn parhau i gael mynediad i dorri gwrych. * Gorffeniad y tai ddim o’r un gwneuthuriad a Thai Bro Gwgan. * Y tai yn cael eu rhentu i bobl a chysylltiad lleol. |
|  |  |
| 15 | Materion Ariannol  Rhannwyd yr hysbyseb archwilio cyfrifon y Cyngor i'w arddangos ym mhob ward.  Ceisiadau am arian:  Biliau i’w talu  Cyflog Clerc = £225.64  Ffôn = £ 10.00  Cyfrifiadur = £ 15.00  HMRC = £ 56.40  Capel Bryncirol = £ 20.00  Deunyddiau Swyddfa = £118.19  Gwasg y Bwthyn = £ 10.37 |
|  | Derbyniadau – Ad-daliad TAW £1055.75. |
|  | Balansau Cyfrifon Banc: Cadw - £20,268.87. Cyfredol - £5039.66 |
|  |  |
| 16 | Dewis gohebiaeth i fynd i’r Wasg –   * Mynwentydd. * Gŵyl Rhif 6. * Coed Afal am ddim. * Gwefan. |